Diari Oficial de la Generalitat Valenciana


Sumari del DOGV 7317, del 15-07-2014 (2014/6457)

Acord de 4 de juny del 2014, de la Junta de Govern Local, sobre l'aprovació definitiva del projecte de reparcel·lació de la unitat d'actuació Oest-4 del Pla General d'Ordenació Urbana.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7317

Data del DOGV
:   15-07-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/6457


Data del document
:   09-06-2014

Organisme emissor
:   Ajuntament de l'Alcúdia

Tipus de document
:   Anunci

Descriptors 

:   * Alcúdia, l'
    * pla d'urbanisme
    * administració local

Acord de 4 de juny del 2014, de la Junta de Govern Local, sobre l'aprovació definitiva del projecte de reparcel·lació de la unitat d'actuació Oest-4 del Pla General d'Ordenació Urbana. [2014/6457]  
En compliment d'allò previst en la legislació urbanística, per la present es fa públic que, per un acord pres per la Junta de Govern Local en la sessió celebrada en data 4 de juny de 2014, s'ha acordat el següent:  
  
«Vist que el Ple de l'Ajuntament, en sessió celebrada en data 8 de juny de 2005, acordà aprovar definitivament el projecte de reparcel·lació de la unitat d'actuació Oest-4 del Pla General d'Ordenació Urbana, que comprèn el projecte d'urbanització complet (amb estudi de seguretat i higiene) i el projecte de reparcel·lació forçosa, que incloïa el compte de liquidació provisional de les càrregues d'urbanització a abonar pels propietaris de les finques resultants.  
Donat que la Junta de Govern Local ha aprovat les respectives liquidacions provisionals, de conformitat amb els criteris establerts en el programa.  
Donat que, acabades totalment les obres d'urbanització i preparada la memòria de les despeses practicades durant l'execució de la programació, cal procedir a l'aprovació de la liquidació definitiva de les càrregues d'urbanització del sector als propietaris de solars.  
Donat que, sotmesa a informació pública la proposta de liquidació definitiva, per un acord pres per la Junta de Govern en la sessió celebrada en data 9 d'abril de 2014, s'ha presentat una única al·legació.   
  
Atès allò establert en la Llei 16/2005, de 30 de desembre, Urbanística Valenciana (LUV), segons la redacció donada pel Decret Llei 1/2008, el Reglament d'Ordenació i Gestió Territorial Urbanística (aprovat pel Decret 67/2006, de 12 de maig, de la Comunitat Valenciana), i en les normes urbanístiques del Pla General de l'Alcúdia.  
Atesa la memòria formulada per l'Oficina Tècnica Municipal, i l'informe emès sobre l'al·legació formulada, la Junta acorda:  
  
Primer  
Aprovar definitivament la tercera i última quota d'urbanització i la liquidació definitiva de les càrregues d'urbanització del programa d'actuació integrada per gestió directa municipal de la unitat d'actuació Oest-4 del Pla General, i donar resposta a l'al·legació formulada en els termes indicats en l'informe que consta en l'expedient.  
  
Segon  
Publicar l'anunci de l'acord en el Butlletí Oficial de la Província de València, en el Diari Oficial de la Comunitat Valenciana i al tauler de anuncis de l'Ajuntament, i notificar-lo als propietaris inclosos en l'actuació.  
  
Tercer  
Requerir els propietaris de les finques incloses en la liquidació perquè, en un termini de 30 dies hàbils, procedisquen a efectuar l'ingrés (per finestra o per transferència bancària) del saldo pendent de pagament establert, en el número de compte que té obert l'Ajuntament de l'Alcúdia en l'entitat Caixa Rural de l'Alcúdia (IBAN ES65 2928-530-84-8815009392), i es fa constar que no s'admetran ingressos amb posterioritat a eixa data i que, de no abonar-se dintre del termini establert, l'Ajuntament iniciarà el procediment de recaptació executiva sobre el deutor, amb els recàrrecs i interessos legalment establerts.   
  
  
Quart  
Facultar l'alcalde, tan amplament com en dret procedisca, per a l'execució dels acords anteriors».  
  
Contra esta resolució, que pot posar fi a la via administrativa, podrà formular un recurs de reposició en el termini d'un mes, a comptar des de la recepció d'aquesta notificació, davant del mateix organisme que l'ha dictada, segons allò previst en l'article 116 i següents de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú. La falta de resolució del recurs de reposició, transcorregut el termini d'un mes comptador des de la data de la seua presentació, tindrà efecte desestimatori.  
La interposició del recurs de reposició no paralitzarà l'acció administrativa per al cobrament.  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establert per a resoldre'l, i en el termini de dos mesos, comptats a partir del dia següent a la recepció de la notificació de l'acte esmentat o de la resolució, o des de la fi del termini resolutori, l'interessat podrà interposar un recurs contenciós-administratiu davant del Jutjat del Contenciós Administratiu de la ciutat de València, segons allò que disposa l'article 46.1 i 3 de la Llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.  
  
L'Alcúdia, 9 de juny de 2014.- L'alcalde: Robert Martínez Correcher.